钦定古今图书集成/历象汇编/乾象典/第049卷 > 十二国
## 钦定古今图书集成/历象汇编/乾象典/第049卷 > 十二国

按《星经》，“越一星在婺女之南，郑一星在越星南，赵二
星在郑之南，齐二星在越星南，周二星在越星东，楚
二星在魏星南，燕一星在楚星南，秦二星在周星东
南，魏二星在韩星北，韩一星在晋星北，晋一星在代
星北，代二星在秦星南。”

按：《史记天官书》《汉书》《晋书天文志》俱不载。

按《隋书天文志》：“九坎东列星：北一星曰齐，齐北二星
曰赵，赵北一星曰郑，郑北一星曰越，越东二星曰周，
周东南北列二星曰秦，秦南二星曰代，代西一星曰
晋，晋北一星曰韩，韩北一星曰魏，魏西一星曰楚，楚
南一星曰燕。”

按《宋史天文志》：“十二国十六星在牛女南，近九坎，各
分土居，列国之象。九坎之东一星曰齐，齐北二星曰
赵，赵北一星曰郑，郑北一星曰越，越东二星曰周，周
东南北列二星曰秦，秦南二星曰代，代西一星曰晋，
晋北一星曰韩，韩北一星曰魏，魏西一星曰楚，楚南
一星曰燕。”

按《历学会通》“十二国，星应十二州。”